Gabriel Zerdahely (biskup)

Gabriel Zerdahely de Nyitraszerdahely (Szerdahelyi, Zerdahelyi, Serdaheli) (* 16. október 1742, Nitrianska Streda  † 5. október 1813, Žiar nad Hronom) bol náboženský spisovateľ a cirkevný hodnostár.

 Rodina 
 otec: Imrich Szerdehelyi
 matka: Anna rod. Bošániová 

 Životopis 
Študoval v Bratislave, filozofiu v Trnave, teológiu na nemecko-uhorskom kolégiu v Ríme, roku 1765 vysvätený za kňaza, doktor filozofie a teológie. V cirkevných hodnostiach pôsobil na viacerých miestach v Maďarsku a na Slovensku. 11. decembra 1780 bol vymenovaný za pomocného biskupa vacovského a 14. januára 1781 bol vysvätený na titulárneho biskupa titopoliského. Dvadsať rokov pôsobil ako pomocný biskup v diecéze Vacov a v roku 1800 bol menovaný za banskobystrického biskupa. Menovanie potvrdil Pius VII. 22. decembra 1800 a 24. marca 1801 prevzal biskupský úrad.

Vydal tlačou prácu jezuitu P. Segnera, diecézne cirkevné štatúty, ceremoniár. Autor príležitostných kázní a rečí. V Žiari nad Hronom založil biskupskú knižnicu, ktorá je uložená v ŠVK v Banskej Bystrici.

 Dielo 
 Oratio ad suam majestatem..., Budapešť, 1795
 Statua ecclesiastica diocesis Neosoliensis, Banská Bystrica, 1802
 Ceremoniae missae solemnis, Banská Bystrica, 1805

 Referencie 

 Literatúra 
 Slovenský biografický slovník


 Externé odkazy 

 Záznam o narodení a krste v matrike farnosť Nitrianska Streda

|-

Kategória:Biskupi Banskobystrickej diecézy do roku 1918
Kategória:Osobnosti z Nitrianskej Stredy
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici